སྐུ་མགྲོན་གཙོ་བོ་ཆོས་རིག་བཀའ་བློན་པདྨ་ཆོས་འབྱོར་མཆོག་གིས་གསུང་དོན།སྤྱིར་བཏང་དེང་སྐབས་བོད་ནང་དཀའ་ངལ་མང་པོ་ཞིག་ཡོད་པས།གཞས་སྣ་འཁྲབ་ན་འགྲིག་གི་མི་འདུག་ཅེས་བསམ་ཚུལ་མང་པོ་ཡོད་པ་རེད།ཡིན་ཡང་ཁོ་རང་ཚོའི་གཞས་ཚིག་དེ་ཚོར་ཉན་དུས་དོན་དག་ཧ་གོ་དགོས་པ་མང་པོ་འདུགསྤྱིར་བཏང་འདིར་ཚང་མ་ཆོས་ཞུ་རུ་ཡོང་བ་རེད་ལ།ཆོས་ཞུ་རྒྱུར་དོ་སྣང་གཏིང་ཟབ་པོ་དགོས་པ་རེད།ཕྱོགས་གཞན་ཞིག་ནས་ད་ཐེངས་རྡོར་གདན་དུ་ཆོས་ཞུ་བ་འབུམ་གཉིས་ཙམ་འཛོམས་ཀྱི་ཡོད་པར་ཚོད་དཔག་བྱེད་ཀྱི་ཡོད་པས།དེར་ཆོས་ཞུ་རྒྱུ་དང་།བོད་པའི་གཞས་སྣ་འཁྲབ་སྟོན་དང་རིག་གཞུང་འགྲེམས་སྟོན།བཀའ་བློན་ཁྲི་པ་དང་།བཀའ་ཁྲི་ཟུར་པ་གཉིས་ཀྱིས་བོད་ཀྱི་གནས་སྟངས་དང་།མ་འོངས་པར་གནང་འཆར་ག་རེ་ཡོད་མེད་སོགས་ཀྱི་ཐོག་མི་མང་ལ་གཏམ་བཤད་གོ་སྒྲིག་ཡོད་པ་རེད་ཅེད་གསུངས་སོང་།